第9屆中華民國總統選舉

第9屆中華民國總統選舉響1996年3月23號舉行。

呢次選舉係中華民國第一次直接選舉，亦係動員戡亂時期結束之後第一次總統、副總統選舉，繼1993年新加坡總統選舉之後，漢族地區第二個、兩岸四地第一個以直接選舉方式產生嘅國家元首。呢屆選舉一共有四組候選人參選，雖然執政嘅中國國民黨面臨部分黨員出走參選，但係響當時發生嘅台海飛彈危機推波助瀾之下，最終投票率係76.04%，由中國國民黨提名嘅李登輝、連戰贏出，響同年5月20號響台北市總統府就職做中華民國第九任正、副總統。

結果
選前，反對李登輝勢力嘅人期望林洋港同陳履安可以合組團隊去選總統，點知陳履安唔濟，搵咗王清峰做副總統人選，林洋港就搵埋都係反李路線嘅郝柏村做競選拍擋。而大陸方面，為求影響台灣大選嘅選情，大陸軍方喺選舉前一排試射飛彈，想威嚇台灣，但係結果弄巧反拙，大陸嘅行為反而令台灣民意轉投李登輝，最終李登輝以過半數得票當選中華民國第一次嘅直選總統。李登輝同連戰哋喺大部分縣市都領先，唯獨喺南投縣落後，得票第二高嘅彭明敏同謝長廷就冇喺任何一個縣市領先。

攷

09
類:1996年選舉